73. Bányász- és 31. Villamos Napok Oroszlány
2023-09-01 - 2023-09-03
Szeptember 1. péntek:
9.00 óra Tanévnyitó a 70 éves TSzC Eötvös Loránd Szakképző Iskolában
Helyszín: Oroszlány, Asztalos J. utca 2.
15.00 óra Alba Fehérvár – Sopron KC kosárlabda
Helyszín: Krajnyik „Akác” András Sportcsarnok
16.00 óra Szabad-Tér Galéria – kiállítás megnyitó
Helyszín: Bányász Klub Közösségi és Rendezvényház
17.00 óra Koszorúzás a Bányászok szobornál
Helyszín: Szent Borbála tér
18.00 óra Kiállítás megnyitó Pál Zsuzsanna válogatott műveiből
Helyszín: KFMKK – kiállítóterem
18.00 óra MVM-OSE Lions – Naturtex-SZTE-Szedeák kosárlabda
Helyszín: Krajnyik „Akác” András Sportcsarnok
19.30 óra HOBO koncert
Helyszín: KFMKK – szabadtéri színpad
21.30 óra Mécseses felvonulás a Bányász Koncert Fesztivál Fúvószenekar vezetésével a Szent Borbála térről a Rákóczi Ferenc úton
Szeptember 2. szombat:
10.00 óra X. Oroszlányi Csilletoló Verseny és akadályverseny
Rijon Dojo karatésainak bemutatója
Helyszín: Bányászati Múzeum
Labdarúgás
Helyszín: Fekete István Sportcentrum
14.00 óra A XX- as aknai bányászok és bányamentők találkozója, koszorúzás
Helyszín: Bányászati Múzeum
15.00 óra Bronz mérkőzés kosárlabda (1. meccs vesztese – 2. meccs vesztese)
Helyszín: Krajnyik „Akác” András Sportcsarnok
15.00 óra Z DK Franty Zenekar (Lengyelország) koncertje
Helyszín: Bányászati Múzeum

15.30 óra Cirill Táncstúdió táncbemutatója
Helyszín: Bányászati Múzeum

16.15 óra Oroszlányi Bányász Koncert Fesztivál Fúvószenekar koncertje
Helyszín: Bányászati Múzeum
17.00 óra Marvel cosplay animációs műsor
Helyszín: Bányászati Múzeum
18.00 óra Kalapács József
Helyszín: Bányászati Múzeum
18.00 óra Döntő mérkőzés kosárlabda (1. meccs győztese – 2. meccs győztese)
Helyszín: Krajnyik „Akác” András Sportcsarnok
19.00 óra Mujahid Zoltán: Szécsi Pál és Máté Péter piano műsora
Helyszín: Bányászati Múzeum
20.00 óra Bestiák-Retro Őrület feat Miss Bee
Helyszín: Bányászati Múzeum
21.00 óra Zanzibár koncert
Helyszín: Bányászati Múzeum
Szeptember 3. vasárnap:
Az Oroszlányi Bányász Koncert Fesztivál Fúvószenekar reggeli ébresztője Oroszlány különböző pontjain.
Programok a Bányászati Múzeumban:
9.00 óra IX. Bányász Ételek Főzőversenye
9.00 óra Szent Mise
10.00 óra AcCordis zenekar előadása
10.00 óra „Kerékpározz egy bringáért, vagy kettőért!” Bányásznapi tekerés a Tekergőkkel
13.00 óra Főzőverseny eredményhirdetése
BKKR – Bányász Családi Nap – Bányász Next Színpad:
14.20 óra Zumba óra Bius teammel
15.00 óra KORYU DOJO KARATE bemutató
15.30 óra Habparty gyerekeknek
16.10 óra Kalap Jakab gyermekkoncert
16.50 óra KaDarka Társulat zenés műsora
17.30 óra Kökény Attila koncert
18.00 óra Eredményhirdetés (kerékpár-verseny)
18.15 óra New Level Empire koncert
19.45 óra Tóth Gabi nagykoncert + Fricska táncegyüttes bemutatója
A Bányászati Múzeumba való oda-és visszajutást autóbuszok biztosítják.
A versenyekkel kapcsolatos további információk, felhívások IDE KATTINTVA elérhetőek!

Húsvéti Tojáskeresés
2024-04-01 10:00 - 16:00 (Europe/Budapest) | Bányászati Múzeum, Csákvári utca 45., Oroszlány, 2840
Idén első alkalommal rendezünk Húsvéti Tojáskeresést, mert a Vértes húsvéti nyuszija nagyon szeleburdi volt és az Oroszlányi Bányászati Múzeumban több kobakra való csokitojást szerteszét elejtett.
Szorgos apró kezekre van szükségünk, hogy egytől-egyig mind meglegyenek, ezért húsvéthétfőn rendhagyó módon múzeumunk nyitva lesz. Szeretettel várjuk a kicsiket és nagyokat, de most a kicsiké lesz a főszerep.
Az eseményen való részvétel múzeum belépő váltáshoz kötött, 6 éves kor alatt a belépés INGYENES.

I. Gyermeknap az Oroszlányi Bányászati Múzeumban
2024-05-26 10:30 - 15:30 | Bányászati Múzeum, Csákvári utca 45., Oroszlány, 2840
Idén több újdonsággal is készülünk a látogatók számára, köztük az első gyermeknapi rendezvényünkkel, amellyel könnyed kikapcsolódási lehetőséget szeretnénk nyújtani a résztvevőknek.
Szeretettel várjuk a kicsiket és nagyokat is, de most ismét a gyerkőcöké lesz a főszerep. A múzeumba látógató összes gyermek sorsoláson vesz rész, amelynek során 20 szerencsés, lufiba rejtett kívánság küldést nyerhet.
A kis bányánál íjásztatással és erdészeti bemutatóval várjuk a srácokat, a rendezvénytéren pedig amerikai foci, röpi és karate bemutatókat tekinthetnek meg az érdeklődők, az alábbi programok mellett.
10:30-11:30 Kerekítő Mondókázó Mike-Varga Csillával
11:00-13:30 Csillám tetoválás
11:30-11:45 Raion Dojo karate bemutató
12:00-12:30 Amerikai futball mérkőzés
12:30-13:30 Vonatozás (12 éves korig INGYENES)
13:30-14:00 Habparty
14:00-14:10 Sorsolás
14:10-15:00 Horváth Sándor gitárművész gyermekdalokat ad elő
15:00 -15:10 Lufiba rejtett kívánság küldés
Az eseményre 12 éves korig a belépés INGYENES, afelett múzeum belépő megváltásával lehetséges.

Halloween az Oroszlányi Bányászati Múzeumban
2024-10-31 14:00 - 21:00 | Bányászati Múzeum, Csákvári utca 45., Oroszlány, 2840
Idén Halloween estéjén elszabadulnak a szellemek a múzeumban naplemente után!
Készülj, mert ez a nap más lesz, mint a többi, ugyanis a múzeum ódon falait ezúttal suttogások és titokzatos árnyak járják majd át. Ha nincs ellenedre egy kis borzongás és kreatív szórakozás, akkor október 31-én a múzeumban a helyed, ahol a kísérteties hangulat garantált, és több szórakoztató program is vár rád: a hagyományos tökfaragás és hátborzongató kísértetvonatozás!
14:00-16:00 Tökfaragás:
Ne hagyd ki a lehetőséget, hogy egyedi tökfejet készíts, amely este fénnyel világítja majd be az eseményt! REGISZTRÁLJ az info@banyaszatimuzeum.hu email címen és készíts egy rémisztő vagy vicces töklámpást!
A tökfaragás gyermekek számára kizárólag szülői felügyelettel lehetséges, a jegyára a belépő mellett további 500,- forint.
Ha szeretnél a tökfaragáson részt venni, sokáig ne hezitálj, mivel a program maximum 30 tökfaragóban limitált.
18:00 – 21:00 Kísértetvonatozás:
Miután a tökfaragás során megidézted saját szellemedet, pattanj fel a kísértetvonatra, ahol izgalmas utazás vár rád! Az este leple alatt zakatoló vonatszerelvény útja a múzeum legsötétebb, rejtett zugain visz keresztül, ahol titokzatos történetek elevenednek meg és váratlan meglepetések várják a bátor résztvevőket.
A kísértetvonat 18:00, 19:00 és 20:00-kor indul, hogy ránk hozza a frászt! Vajon ki mered próbálni a rettegéssel teli utazást?
Csatlakozz hozzánk ezen a misztikus éjszakán, ahol a régi múzeumi tárgyak között a szellemek köztünk járnak majd, és a falak sem maradnak némák. Ha teheted ölts maskarát, hiszen a jelmezben érkező látogatók között ajándékcsomagokat sorsolunk ki.
Az eseményen való részvétel múzeum belépő megváltásával lehetséges, 18:00 óra után a látogatók biztonsága érdekében az aknatorony NEM, a kis bánya CSAK vezetéssel látogatható!

Húsvéti Tojáskeresés
2025-04-21 11:00 - 16:00 | Bányászati Múzeum, Csákvári utca 45., Oroszlány, 2840
Tavaly nagy népszerűségnek örvendett, így idén sem maradhat el a Húsvéti Tojáskeresés az Oroszlányi Bányászati Múzeumban, amelyen több száz csokitojás, csokinyúl és apróbb ajándékok várják majd a szemfüles tojásvadászokat. Ha időtök engedi ne hagyjátok ki ezt a tavaszi program lehetőséget, amelynek során a csillogó szemű aprótalpúakkal az egész család kisgyermek módjára keresgélhet és szórakozhat. De húsvéthétfőn nem csak tojáskereséssel kedveskedünk a családoknak, hiszen a látogatók nagy kedvence, a kisvasút is díjmentesen közlekedik aznap, ráadásul egy vadonatúj, mókás kihívással, a Szívlapát Futammal is várjuk a vállalkozó kedvű családokat.
11:00 – 16:00 Tojáskeresés:
Indulhat a nagy húsvéti nyomozás! A múzeum területén rengeteg meglepetés várja majd, hogy a kis felfedezők rábukkanjanak!
A tojásokban lapuló meglepetésekhez – édességeket és kisebb-nagyobb ajándékokat – Oroszlány Város Önkormányzatának, az Oroszlányi Bányászati Múzeum és a Veolia Water Hungary Kft. felajánlásának köszönhetően a jegypénztárnál juthatnak hozzá a sikeres tojásvadászok.
11:00 – 16:00 Vonatozás:
Húsvéthétfőn a nyuszi mindenkit meghív egy körre – a vonatjegyet ugyanis ő állja! 😉
Szálljatok fel a nosztalgikus kisvasútra, és utazzatok egyet a tavaszi napsütésben INGYENESEN!
14:00 – 15:00 Szívlapát Futam:
Itt az idő próbára tenni az ügyességeteket – és a tojásokat is! A Szívlapát Futam során a családok tagjai egy valódi bányászeszközön, szívlapáton egyensúlyozzák át a húsvéti tojásokat a kijelölt pályán. A cél: minél gyorsabban, de lehetőleg tojástörés nélkül végig haladni a pályán! Díj jár a leggyorsabb és legügyesebb családnak, …és külön elismerés a legviccesebb csapatnak! Ne fogjátok hát vissza magatokat!
A versenyen való részvételhez legalább 1 felnőtt és 1 gyermek nevezése szükséges, amelyet érkezéskor a jegypénztárnál kell megejteni 13:30-ig!
10:00 – 18:00 Tavaszi fotópont:
Álljatok meg egy fotó erejéig a tavaszi fotópontnál – az ikonikus aknatorony előtt virágos hangulatban!
Legyen szó családi képről, baráti pillanatról vagy épp egy új profilképről, itt biztosan tökéletes háttérre találtok!
Gyertek el, szeretettel várunk minden kalandvágyó, lelkes látogatót!
Az eseményen való részvétel múzeum belépő váltáshoz kötött, 12 éves kor alatt a belépés INGYENES.

Kívánságok Éjszakája – csillaghullásnézés a Bányászati Múzeumban
2025-08-15 19:00 - 2025-08-16 01:00 | Bányászati Múzeum, Csákvári utca 45., Oroszlány, 2840
Augusztusban ismét érkezik az évről évre visszatérő Perseidák meteorraj, amikor a hullócsillagok fénycsóvái keresztülszelik az eget – és ezzel együtt talán egy-egy titkos kívánságot is valóra váltanak… Ezen az estén az Oroszlányi Bányászati Múzeumban egy hangulatos nyáresti szórakozással várunk titeket zenével, filmmel, csillagokkal, mindezt megfűszerezve egy kis romantikával.
19:00 – 22:00 Filmvetítés
Valódi moziélmény egy nem mindennapi helyszínen igazi mozihangulatban! A vetített film legyen meglepetés, de annyit elárulunk, hogy itt is a csillagoké lesz a főszerep!
20:00 és 21:00 Vonatozás
Az est leple alatt két alkalommal is útra kel Klumpás a bányamozdony, hogy a múzeum másik arcát is megmutassa a nyáresti menetszélben a látogatóknak! Gyere és zakatolj velünk a Vértes leghangulatosabb vonatútján INGYENESEN!
21:00 – 24:00 Csillagvizsgálás Forgács József amatőrcsillagásszal
Ne csak kívánd – láss is bele az égbolt csodáiba! Távcsövön keresztül szemlélheted az aktív éjszakai égboltot és garantáltan új perspektívát kapsz a csillagképekről, Tejútról, “hullócsillagokról” és az aktuális műholdátvonulásokról.
22:00 – 01:00 Zenés csillaghullásnézés
Hozd a pokrócodat, dőlj hátra az aknatorony árnyékában, és figyeld a hullócsillagokat miközben halk zeneszó mellett elsuttogod a kívánságaidat. Pokrócokat mi is biztosítunk, de csak korlátozott számban. Ha minden kötél szakad, akár vásárolni is tudsz egy „Jó szerencsét!” feliratos pokrócot a múzeum ajándékboltjában, vagy a Nyári elegancia VIP jegy megváltásával, kényelmes nyugágyból figyelheted az égbolt játékát Oroszlány legnagyobb teraszán miközben pezsgőt kortyolsz, és ízletes falatokat majszolgatsz.
Nyári elegancia csomag ára: 18.500 Ft / 2 fő
A csomag tartalmazza:
– belépőt
– pezsgőt
– falatkákat (sajt, gyümölcs)
– nyugágyat, takarót
A Nyári elegancia csomag megváltása előzetes regisztrációhoz kötött az info@banyaszatimuzeum.hu email címen. A férőhelyek korlátozott számban elérhetők, ne felejtsd el időben bebiztosítani a helyed!
Az eseményen való részvétel kizárólag kedvezményes belépő (1.500, – Ft/fő) megváltásával lehetséges. A látogatók biztonsága érdekében az éjszakai esemény során az aknatorony NEM, a gyűjtemény és a kis bánya CSAK tárlatvezetéssel látogatható! A tárlatvezetés korlátozott létszámmal elérhető (max. 25 fő) és előzetes regisztrációhoz kötött. Ha kíváncsi vagy a múzeum sötétedés utáni titkaira REGISZTRÁLJ mielőbb az info@banyaszatimuzeum.hu email címen és ismerd meg a bányász múlt éjszakai oldalát a vezetett sétán!
Ne hagyd ki ezt az egyedülálló nyári élményt – amikor a múzeum falai mögött a csillagok is neked kívánnak valamit…
Várunk szeretettel, téged és a kívánságaidat is!
Az időjárás függvényében a programváltozás jogát fenntartjuk!

Tappancs Találkozó
2025-10-04 10:00 - 14:00 | Bányászati Múzeum, Csákvári utca 45., Oroszlány, 2840
Idén október első szombatján az Oroszlányi Bányászati Múzeumban kivételesen nem az ipari múlt, hanem négylábú barátaink kapják a főszerepet! Az Állatok világnapja alkalmából az ipari környezet életre kel, és vidám tappancsok töltik meg a teret! Aki a múzeum mellett dönt arra most izgalmas bemutatók, játékos programok, simogatható kedvencek és szívmelengető pillanatok várnak.
10:15 – 11:15 az Oroszlányi Kutyás Egyesület bemutatója
Ugrás, futás, játék, trükkök és rengeteg vidám farokcsóválás, ami a látogatóra vár! Tarts velünk és figyeld meg, hogyan dolgozik együtt ember és kutya tökéletes harmóniában a látványos produkció során!
10:15 – 11:15 Kutyaszőr-festés bemutató
Szeretnéd látni, hogyan lehet egy kutyus bundáját szakszerűen és biztonságosan díszíteni színes festéssel? Egy profi kutyakozmetikus mutatja be, hogyan készülnek a mókás szőrfestések.
11:00 – 13:00 Kutyakozmetikai szaktanácsadás és bemutató
Fényes bunda, egészséges szőr és boldog kutyus – ez minden gazdi álma. Szeretnéd tudni, hogy válthatod valóra? Most gyakorlati tippeket és trükköket kaphatsz, miközben élőben figyelheted a kutyakozmetika világát. Praktikus tippek és hasznos tanácsok várnak minden gazdira!
11:30 – 13:15 Szépségverseny
A nap fénypontja, ahol a kutyusok öt játékos kategóriában mérhetik össze bájukat és különlegességüket – legyen szó a legcukibbról, a legzordabbról, a legkócosabbról, a legkerekebbről vagy épp a legjobb kutya-gazdi hasonmás párosról.
A versenyen való részvételhez előzetes regisztráció szükséges! Írj az info@banyaszatimuzeum.hu címre, és küldd el a kutyusod nevét, nemét, korát, valamint a kiválasztott kategóriát, és legyetek ti a múzeum első szépségversenyének győztesei.
A versenyen való részvétel csak oltási kiskönyvvel lehetséges! Az előzetesen regisztrált versenyzőknek csekkolás a helyszínen 11:00 óráig!
10:00 – 14:00 Kutyus-gazdi fotózás
Szeretnél egy közös fotót kedvenceddel ebben a különleges környezetben? A bányász múlt ipari hangulata és a kutyusod vidám személyisége együtt ad majd egy egyedi, emlékezetes képet. Legyen ez egy szép közös pillanat, amit elküldünk neked emailben.
13:30 – 14:00 Kutyusos vonatozás
Klumpás, a múzeum ikonikus bányamozdonya most négylábú vendégekkel együtt indul útra! Kapaszkodj meg, és élvezd a zakatolást a múzeum területén, miközben kutyusod veled együtt utazik.
A rendezvény teljes ideje alatt gyűjtünk az ebrendészeti telep javára, amit Te is támogathatsz, ha a helyszínen kutyusoknak szánt termékeket vásárolsz. Emellett a múzeum területén találkozhatsz örökbefogadható kisállatokkal is – bízunk benne, hogy akad közöttük, olyan is, amelyik ezen a napon szerető gazdira talál. Mindeközben csillámtetoválás, színezők és gyermekfoglalkoztató, nyuszi- és pónisimogató várja a gyerekeket és megtekinthetők lesznek az Állatok világnapja témájú diák rajzpályázati alkotások is.
Gyere el a családoddal, hozzátok el kedvenceiteket is, és ünnepeljük együtt az Állatok világnapját az Oroszlányi Bányászati Múzeumban!
A rendezvényen való részvétel 1.500,- forintos, kedvezményes belépő megváltásával lehetséges, a belépés 6 éves kor alatt INGYENES.

Halloween a Bányászati Múzeumban
2025-10-31 18:00 - 22:00 | Bányászati Múzeum, Csákvári utca 45., Oroszlány, 2840
Vigyázz, mert Halloween estéjén idén is útnak indulnak a múzeumban rejtőzködő rémek alkonyat után!
Ezen az éjszakán megnyílnak a pokol kapui, és a sötétség árnyai elszabadulnak – a régi bányaüzem falait pedig misztikus varázsgőz hatja át. A múzeumot ellepik a tévelygő lidércek, kísértetek és boszorkányok, s lépten-nyomon különös lények leselkednek rád.
Ha úgy érzed, van benned elég bátorság, és szereted az izgalmas kalandokat, Halloweenkor nálunk a helyed, mert a hátborzongató hangulat garantált!
18:00 – 21:00 A Szörnygyomrok Titka – „kincs”kereső játék
Amikor megnyílnak a tündérdombok, és a másvilág lényei átléphetnek az emberek birodalmába, a bányák mélyén élő különös szörnyek is előbújnak… de csak a legbátrabbak mernek közel menni hozzájuk!
Szedd össze a bátorságod, és nyúlj be a márkushegyi, elátkozott szörnyek tátott szájába, hogy kitapogasd, mit rejtegetnek gyomraik sötét mélyén. Nem minden rémség gyomra rejt kincset – de aki megleli a titkos jelszavakat rejtő, felfalt múzeumi ereklyéket, az bebocsátást nyer a Boszorkányfőzetek Konyhájába.
A Boszorkánykonyha 19:00 és 21:30 között várja a legbátrabbakat: különleges mágiával készült elixírekkel, boszorkányfőzetekkel és varázsitalokkal – kizárólag a beavatottak számára!
18:00 – 21:00 Kísértetvonatozás
Miután túlélted a szörnyek próbáját, pattanj fel az árnyak kísérte, zakatoló kísértetvonatra, amely ismét útnak indul az éjszakába!
A sötétségbe vesző útvonal idén még félelmetesebbnek ígérkezik: a kísérteterdőn, boszorkánykonyhán, vérmezőn és rémségek temetőjén túl új, hátborzongató helyszínek is várnak.
A szellem szerelvény 18:00, 19:00 és 20:00 órakor indul el a suttogások útján. Minden kerékcsikorgással új sikolyok vesznek a sötétségbe, új árnyak kelnek életre, és új titkok tárulnak fel azok előtt, akik fel mernek szállni a vonatra.
Csatlakozz hozzánk ezen a sejtelmes éjszakán a múzeumban, amikor a rémálmok megelevenednek, és a múlt kísértetei köztünk járnak.
Ölts magadra jelmezt is, s talán sikerül elijesztened a múzeum szellemeit!
A rendezvényen való részvétel 1.500,- forintos, kedvezményes belépőjegy megváltásával lehetséges, a belépés 6 éves kor alatt INGYENES. A rendezvény ideje alatt az aknatorony és a kisbánya NEM látogatható.

Húsvéti Tojáskeresés az Oroszlányi Bányászati Múzeumban
2026-04-06 11:00 - 15:00 | Bányászati Múzeum, Csákvári utca 45., Oroszlány, 2840
Évről évre egyre többen választjátok az Oroszlányi Bányászati Múzeumot húsvéthétfőn, ezért a nagy sikerre való tekintettel idén immáron harmadik alkalommal rendezzük meg a Húsvéti Tojáskeresést. Úgy tűnik, ennek a népszerűségnek a húsvéti nyuszi is hírét vehette, mert az idei évben különösen szorgalmas volt és még több csokitojást, csokinyuszit és apró meglepetést szánt a szemfüles tojásvadászoknak. A múzeumi húsvéti kaland azonban nem csak a csokitojásokról szól. A látogatók egyik nagy kedvence, a nosztalgikus kisvasút is zakatol a rendezvény ideje alatt, a bevállalósabb családok pedig a Húsvéti Szívlapát Futamon is próbára tehetik magukat.
11:00 – 15:00 Tojáskeresés:
Indulhat a nagy húsvéti nyomozás! A múzeum területén rengeteg tojás és meglepetés bújt el, arra várva, hogy a kis felfedezők megtalálják őket.
A megtalált tojásokhoz tartozó édességeket és kisebb ajándékokat a sikeres keresgélők a jegypénztárnál vehetik át.
11:00 – 15:00 Vonatozás:
Húsvéthétfőn a nyuszi a vonatjegyet is állja! Így minden látogató egy körre INGYENESEN felszállhat a múzeum kedvelt kisvasútjára.
A szerelvény minden egész órában indul, így a tojáskeresés közben egy kis pihenőre is felszállhattok, és körbevonatozhatjátok a múzeum területét. S ki tudja – talán a vonatról kiszúrtok egy-egy fűben megbújó piros tojást is!
14:00 – 15:00 Húsvéti Szívlapát Futam:
Most kiderül, mennyire biztos a kezetek! A Szívlapát Futamon a családok egy valódi bányászeszköz, a szívlapát segítségével egyensúlyozzák végig a húsvéti tojásokat a kijelölt pályán – lehetőleg törés nélkül. A feladat egyszerűnek hangzik, de a tojások bizony könnyen szöknek… és törnek is!
A versenyen való részvételhez legalább 1 felnőtt és 1 gyermek nevezése szükséges, amelyet érkezéskor a jegypénztárnál kell leadni 13:30-ig.
10:00 – 18:00 Tavaszi fotópont:
Ha már nálunk jártok, ne menjetek haza egy jó kép nélkül! A múzeum területén kialakított tavaszi fotópont tökéletes hely egy családi fotóhoz vagy akár egy új profilképhez is.
Töltsétek velünk ezt a napot, és garantáljuk, hogy a keresgélés közben biztosan lesznek izgalmas pillanatok, gyanús bokrok és „vajon ott lapul-e?” típusú megállások is, miközben a kis és nagy nyomolvasók együtt fedezik fel a múzeum zegzugos területeit. Gyertek el, szeretettel várunk minden kalandvágyó, lelkes tojásvadászt!
Az eseményen való részvétel múzeumi belépő váltásához kötött, 12 éves kor alatt a belépés INGYENES.

Szénporos Retró Fesztivál
2026-05-02 14:00 - 23:30 | Bányászati Múzeum, Csákvári utca 45., Oroszlány, 2840
Magnószalag & limonádé – veteránautók, szakmák, ízek és muzsika.
Egyre többen kerestek bennünket a különleges hangulatú programjainkon, ezért a május elsejei hosszú hétvégén egy igazán egyedi időutazásra invitálunk titeket! Egy olyan napra, amikor a múlt emlékei, a bányászhagyományok és a retró életérzés találkoznak egymással.
A régi idők hangulata visszaköszön a bányák mélyéről is, de ezen a napon megelevenedik minden, ami egyszerre nosztalgikus, izgalmas és közösségi. Veterán járművek, mesterségek és finom falatok gondoskodnak arról, hogy kicsik és nagyok egyaránt megtalálják a saját élményüket.
A program nem csak a retróról szól – hanem az együtt töltött időről, a felfedezésről és arról a különleges hangulatról is, amit ez az egyedi ipari környezet ad.
14:00 – 24:00 Kézműves kirakodó vásár:
Egész délután és este várnak benneteket az egyedi kézműves portékák: találtok itt fa- és kerámiatárgyakat, horgolt ajándékokat, különleges ásványokat, ékszereket, egyedi táskákat, valamint saját készítésű meglepetéseket ás játékokat is.
14:00 – 17:00 Kovácsbemutató:
Ismerjétek meg a kovácsmesterség világát testközelből! A látványos bemutató során nemcsak a szikrák és kalapácsütések varázsa ragad magával, de a bátrabbak a munkafolyamatok egy-egy részét is kipróbálhatják.
15:00 – 18:00 Járműkiállítások:
A délután során a látogatók megcsodálhatják az oroszlányi készenléti járműveket, valamint a veterán autók különleges darabjait, köztük az Oroszlányi Bányászati Múzeum büszkeségét, a GAZ–66-os bányamentő autót is.
Igazi időutazás vár mindenkire – kár lenne kihagyni!
14:00 – 24:00 Gasztroélmények:
Ennyi izgalom mellett tőlünk biztosan nem mentek haza éhesen! Régi majálisok ízei: sült kolbász, lángos, palacsinta, amerikai hot-dog és még sok más finomság vár rátok – sőt, még egy bubizó is beállt a sorba.
19:00 – 19:30 Hangolódás a bulira:
Közeledik az este és a Bius Team powered by Nórika forrósítani kezdi a hangulatot egy lendületes, retró stílusú zenékre épülő zumba bemutatóval.
20:00 – 24:00 Retró Disco:
Ahogy leszáll az éj, indul az igazi időutazás! A legnagyobb retró slágerek garantálják, hogy senki sem marad ülve – tánc, nosztalgia és hamisítatlan buli hangulat vár mindenkit.
A szénport a Dilemma & Norboss kavarja fel a régi nótákkal.
Gyertek el, szeretettel várunk mindenkit – családokat, barátokat és minden érdeklődőt!
Az eseményen való részvétel kedvezményes belépőjegy megváltásához kötött, 6 éves kor alatt a belépés INGYENES.

II. Gyermeknap az Oroszlányi Bányászati Múzeumban
2026-05-31 10:00 - 17:00 | Bányászati Múzeum, Csákvári utca 45., Oroszlány, 2840
Gyereknapi vigadalom habpartyval!
2026. május 31. 10:00-17:00
Idén ismét szeretettel várjuk a családokat egy vidám, élményekkel teli napra május 31-én a XX. aknánál, ahol újra benépesül a múzeumudvar nevetéssel, zenével és gyerekzsivajjal.
A nap során lesz mondókázás, zenés műsor, bábszínház, habparty és persze vonatozás is! És természetesen az sem marad éhen, aki az alábbi programok között megéhezik:
10:00 – 11:00 Kerekítő Mondókázó Mike-Varga Csillával
11:00 – 11:30 Vadvirág cirkusz világszám!
11:30 – 12:00 Bodzavarázs bábszínházi előadás
12:00 – 12:50 Pityuka, a hullámos papagáj zenés gyermekműsor
13:00 – 13:30 HABPARTY – az Oroszlány Önkormányzati Tűzoltó-Parancsnokság közreműködésével
14:00 – 16:00 Vonatozás (1 alkalom/fő INGYENES, a vonat minden egész órakkor indul)
11:00 – 17:00 Finomságok egész nap: churros, lángos, lángfánk, óriás palacsinta, hamburger és amerikai hot-dog
Szóval készüljetek, mert ezen a napon a régi bányaüzem nem csak a csillék zajától lesz hangos, hanem a kacagástól és a gyerekzsivajtól!
A rendezvény kedvezményes belépőjegy (1.500 Ft/fő) megváltásával látogatható,12 éves kor alatt a belépés INGYENES!

Éjszakai utazás a bányaüzemben
2026-06-20 19:00 - 23:59 | Bányászati Múzeum, Csákvári utca 45., Oroszlány, 2840
Múzeumok Éjszakája az Oroszlányi Bányászati Múzeumban!
Több év kihagyás után az Oroszlányi Bányászati Múzeum ismét csatlakozik a Múzeumok Éjszakája országos programsorozathoz. Ennek köszönhetően ezen az estén a régi bányaüzem egészen új arcát mutatja majd: a nyári alkony, az ipari környezet különleges hangulata és a veterán járművek világa együtt, egy igazán egyedi élményt teremt majd.
Mire számíthatsz nálunk ezen az éjszakán?
A múzeum udvarán és rendezvényterében veterán járművek és közlekedéstörténeti emlékek várnak, valamint egy vetítés is felidézi a régi idők járműveit és közlekedési világát. Aki szeretné közelebbről is felfedezni a bányaüzemet, felszállhat a kisvonatra, amely egész este zakatol a bányaüzem területén, vagy csatlakozhat az éjszakai tárlatvezetésekhez, amelyek 19:00 és 21:00 órakor indulnak. A vezetett sétákon időpontonként legfeljebb 25 főt tudnak fogadni, ezért a részvétel előzetes jelentkezéshez kötött (info@banyaszatimuzeum.hu). A hangulathoz természetesen street food finomságok is társulnak, így az este nemcsak élményekben, hanem ízekben is gazdag lesz.
Fontos információk:

A rendezvény család- és állatbarát.
A múzeum területe ezen az estén 19:00 és 24:00 óra között ingyenesen látogatható.
A kisvonaton való utazás pótjegy váltásával lehetséges.
A tárlatvezetéseken való részvétel előzetes regisztrációhoz kötött és időpontonként legfeljebb 25 főt tudunk fogadni.
A rendezvény ideje alatt a kilátó biztonsági okokból nem látogatható.

Várunk mindenkit egy különleges nyári estén a régi bányaüzemben!

BÁNYAMOZI – Filmek a csillagok alatt
2026-08-01 19:00 - 2026-09-18 22:00 | Bányászati Múzeum, Csákvári utca 45., Oroszlány, 2840
Idén nyáron különleges programmal várunk minden filmrajongót.
Közönségkedvenc kalandfilmekkel, vígjátékokkal, fantasy- és sci-fi filmekkel várjuk az érdeklődőket a kivilágított aknatorony szomszédságában, a szabad ég alatt, az Oroszlányi Bányászati Múzeumban. A szalmabálák, a nyugágyak, a hangulatvilágítás, a street food, a Vértes közelsége és az ipari környezet együtt teremtenek egy igazán különleges nyári moziélményt, amelyet kár lenne kihagyni.
Belépőjegy: 2.000 Ft / fő
A jegy tartalmazza:

a múzeum kültéri kiállításának megtekintését,
egy alkalommal a kisvasúttal történő utazást, valamint
a kilátó látogatását is.

A szolgáltatások a vetítés kezdete előtt, kapunyitást követően vehetők igénybe. Kapunyitás minden vetítés előtt 2 órával.
A BÁNYAMOZI műsora:

augusztus 1. 21:00 – Az elveszett város
augusztus 2. 21:00 – A múmia
augusztus 7. 21:00 – Indiana Jones és az utolsó kereszteslovag
augusztus 9. 21:00 – Vissza a jövőbe
augusztus 14. 21:00 – Karib-tenger kalózai – A Fekete Gyöngy átka
augusztus 15. 21:00 – Dungeons & Dragons
augusztus 19. 20:00 – Transformers
augusztus 23. 20:00 – Mamma Mia!
augusztus 29. 20:00 – A nemzet aranya
szeptember 11. 20:00 – Indiana Jones – Az elveszett frigyláda fosztogatói
szeptember 12. 20:00 – Jurassic Park
szeptember 18. 20:00 – Twister

Az időjárás függvényében a programváltoztatás jogát fenntartjuk.
Együttműködő partnerünk a Veolia Water Hungary Kft.
